ai4bharat/Pralekha huggingface dataset:
کارپوریٹ امور کی وزارتت
آئی بی بی آئی کل اپنا چھٹا یوم تاسیس منائے گا
انسالونسی اینڈ انسالونسی بورڈ آف انڈیا  یکم اکتوبر 2022 کو اپنا چھٹا سالانہ دن منا رہا ہے۔ مرکزی وزیر خزانہ اور کارپوریٹ امور کی وزیر محترمہ نرملا سیتارمن اس موقع پر مہمان خصوصی کی حیثیت سے شرکت کریں گی اور جناب راؤ اندرجیت سنگھ، مرکزی وزیر مملکت  برائے شماریات و پروگرام عمل درآمد، منصوبہ بندی کی وزارت کے مرکزی وزیر مملکت ؛ اور کارپوریٹ امور کی وزارت میں مرکزی وزیر مملکت مہمان خصوصی ہوں گے۔
آئی بی بی آئی کی تاسیس کو یاد کرنے کے لیے اس موقع پر ایک سالانہ خطبے کا سلسلہ شروع کیا گیا ہے۔ چیف جسٹس  جناب رام لنگم سدھاکر، صدر، نیشنل کمپنی لاء ٹریبونل اور جناب اشوک کمار گپتا، چیئرپرسن، کمپیٹیشن کمیشن آف انڈیا اس سال یوم تاسیس کے موقع پر خطاب کریں گے۔
اس موقع پر ایک سالانہ اشاعت "آئی بی سی: آئیڈیا، امپریشنز اینڈ امپلیمنٹیشن" کے عنوان سے بھی جاری کی جائے گی۔
حکومت اور ریگولیٹری اداروں کے سینئر افسران اس موقع پر شرکت کریں گے۔ اس موقع پر دیوالیہ پن کے نظام کے اسٹیک ہولڈروں، یعنی دیوالیہ پن کے پیشہ ور افراد، رجسٹرڈ اقدار، دیگر پیشہ ور افراد، قرض دہندگان، کاروباری رہنما، ماہرین تعلیم اور محققین کی شرکت ہوگی۔
آئی بی بی آئی اور آئی بی سی کے بارے میں
انسالونسی اینڈ انسالونسی بورڈ آف انڈیا ، انسالونسی اینڈ انسالونسی کوڈ ، 2016 کے نفاذ کا ذمہ دار ہونے کے ناطے، کارپوریٹ افراد، شراکت دار فرموں اور افراد کی تنظیم نو اور دیوالیہ پن کے حل کے لیے مقررہ وقت میں اثاثوں کی قدر کو زیادہ سے زیادہ بڑھانے، انٹرپرینیورشپ کو فروغ دینے، کریڈٹ کی دستیابی اور تمام اسٹیک ہولڈروں کے مفادات کو متوازن کرنے کے مقاصد کا حامل ہے۔
آئی بی سی نے دیوالیہ پن کے نظام میں ایک مضبوط ایکو سسٹم تشکیل دیا ہے جو سروس فراہم کرنے والوں کی تعداد اور آئی بی سی کو استعمال کرتے ہوئے مالی طور پر دباؤ والی فرموں کے بچاؤ کے طریقہ کار کے طور پر معاملات کی تعداد کے لحاظ سے اپنی خدمات دے رہا ے۔ آئی بی سی نے جون 2022 تک 1934 سی ڈیز  فرموں کو بچایا ہے۔ قدر کے لحاظ سے، آئی بی سی کے تحت عمل میں داخل ہونے والے تقریباً 69 فیصد زیر دباؤ اثاثوں کو حل کیا گیا ہے۔
پیٹرولیم اور قدرتی گیس کی وزارت
پیٹرولیم کے وزیر نے اڈیشہ کے مہاندی بیسن میں 220 کروڑ روپئے کی لاگت سے سیسمک جائزہ مہم کا آغاز کیا، کہا کہ اڈیشہ کی سماجی۔اقتصادی ترقی میں مہاندی بیسن سے تیل اور گیس کی پیداواریت کایہ پلٹ والی ہوگی
نئی دہلی، 20 نومبر 2020: پیٹرولیم اور قدرتی گیس اور اسٹیل کے وزیر عزت مآب جناب دھرمیندر پردھان نے بھارت کی دوسری سب سے بڑی تیل کھوج و پیداواری کمپنی آئل انڈیا لمیٹڈ کی اڈیشہ کے پوری ضلع میں کاکتپور میں مہاندی کے طاس میں سیسمک جائزہ مہم کا آغاز کیا۔
اس موقع پر بات کرتے ہوئے جناب پردھان نے کہا کہ یہ شخصی طور پر میرے لئے ایک فخر کی بات ہے۔ او اے ایل پی محض ایک پالیسی نہیں ہے بلکہ یہ زمینی سطح پر عمل میں لائی جانے والی ایک اہم پہل ہے۔ او اے ایل پی کے تحت سرگرمیوں میں تیزی آرہی ہے اور صنعت کی جانب سے اس میں زبردست دلچسپی دکھائی جا رہی ہے۔ او اے ایل پی کے تحت پانچویں مرحلے کی نیلامی تیل کھوج اور پیداواریت کے لئے بلاک تفویض سے متعلق معاہدے پر حال ہی میں ہم نے دستخط کیے ہیں۔ او اے ایل پی سرگرمیوں کے دائرے میں ہونے والی سرگرمیوں میں آج کا افتتاح ایک اہم باب ہے۔ وزیر اعظم جناب نریندر مودی کی آتم نربھر بھارت کی سوچ کے لئے مہاندی کو کھوج و پیداواری سرگرمیوں اور ہائیڈروکاربن ذخیرہ اندوزی کے مراکز کے طور پر قائم کرنا ایک سنگ میل ثابت ہوگا۔ مہاندی کے طاس میں تیل اور گیس کی کاروباری پیداواریت اڈیشہ کی سماجی ۔ اقتصادی ترقی میں کایہ پلٹ ثابت ہوگی۔
انہوں نے کہا کہ اڈیشہ میں تیل اور گیس سے متعلق سرگرمیاں 1980 میں شروع ہوئیں اور نئی سوچ، جدید تکنالوجی اور مہاپربھو جنگ ناتھ کے آشیرواد سے ہمیں پورا یقین ہے کہ اڈیشہ میں آج شروع کی گئی سیسمک مہم میں کامیابی ملے گی۔
بھارتی حکومت نے سال 2014 سے ہائیڈرو کاربن کھوج اور پیداواریت یعنی ای اینڈ پی شعبے کے لئے پالیسیوں میں بڑی اصلاحات کی ہیں، جس میں سے ایک اہم اصلاح اوپن ایکریج لائسنسنگ پالیسی  ہے۔ اس کے علاوہ حکومت نے بھارتی تلچھٹی بیسن میں ایسے علاقوں میں معدنی تیلوں کا پتہ لگانے کے لئے مہم شروع کی ہے جہاں پر اب تک کھوج نہیں کی گئی۔ اس کے لئے نیشنل سیسمک پروگرام  کو عمل میں لایا جا رہا ہے۔ ریاست اڈیشہ میں این ایس پی کے تحت حاصل ہوئے سیسمک اعدادو شمار سے ڈی جی ایچ اور او آئی ایل کے ذریعہ پانچ بلاک پیش کیے گئے ، جنہیں او اے ایل پی کے دوسرے اور تیسرے مرحلے کے تحت ہائیڈروکاربن کھوج کے لئے تفویض کیا گیا۔
او آئی ایل کا منصوبہ سبھی پانچ بلاکوں میں 1502 ایل کے ایم کے 2ڈی سیسمک اعداد و شمار اور 1670 مربع کلومیٹر کے 3ڈی اعدادوشمار جمع کرنے اور اس کا خلاصہ کرنے کا ہے۔ عزت مآب وزیر اعظم جناب نریندر مودی کی آتم نربھر بھارت کے سوچ کے سلسلے میں یہ عمل ملک میں موجود ہائیڈرو کاربن ذخیرے کا پتہ لگانے کی مہم کو اور بڑے پیمانے پر شروع کرنے میں مددگار ثابت ہوگی۔ مہاندی بیسن میں سبھی 5 بلاکوں میں کھوج مہم میں مجموعی طور پر 1248.00 کروڑ روپئے کی لاگت آنے کی توقع ہے جس میں 220.00 کروڑ روپئے سیسمک جائزے پر خرچ ہوں گے۔ یہ بلاک اڈیشہ کے اضلاع پوری، کھردا، کٹک، جگت سنگھ پور، کیندرپاڑا، ڈھینکانل، جاجپور، بھدرک، بالاسور، میوربھنج اور کیونجھار گڑھ میں پھیلے ہیں۔
خوراک کی ڈبہ بندی کی صنعتوں کی وزارت
فارم کی سطح پر چھوٹے پیمانے کے خوراک کی ڈبہ بندی کے کارخانوں کا قیام
نئی دہلی،06 اگست ،2021 / خوراک کی ڈبہ بندی کی صنعتوں کی وزارت ، خوراک کی ڈبہ بندی کے شعبے کی مجموعی ترقی اور فروغ کے لیے 17-2016 سے مرکز کی ایک شعبہ جاتی اسکیم پردھان منتری کسان سمپدا یوجنا  پر عمل درآمد کر رہی ہے۔ ڈبہ بند کی جانے والی خوراک میں موٹا اناج ، تلہن، سبزیاں اور پھل شامل ہے۔ اس اسکیم کے تحت مذکورہ وزارت قرضوں سے متعلق مالی امداد فراہم کرتی ہے۔ یہ امداد خوراک کو ڈبہ بند کرنے / تحفظاتی صنعتوں کو قائم کرنے کے لیے اُن چھوٹی صنعتوں کو دی جاتی ہے، جن میں فارم کی سطح کا بنیادی ڈھانچہ ہے۔ جیسے ڈبہ بندی کی ابتدائی سہولیات ، کلکشن مرکز وغیرہ۔ خوراک کی ڈبہ بندی اور تحفظ کی صلاحیت کی وسعت کی ضمنی اسکیم کے تحت امداد کے لیے ابھی تک خوراک کی ڈبہ بندی کے 292 کارخانوں کو منظوری دی گئی ہے۔
حکومت نے آپریشن گرین اسکیم کے منظر نامے کو ٹماٹر، پیاز اور آلو  سے بڑھا کر جلد خراب ہونے والی 22 مصنوعات کرنے کا اعلان کیا تھا۔ یہ اعلان 22-2021 کی بجٹ تقریر میں کیا گیا تھا۔
یہ جانکاری خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے راجیہ سبھا میں آج ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7543
(Visitor Counter : 76
وزارتِ تعلیم
وزارت تعلیم ملک بھر کے اسکولوں اور اعلیٰ تعلیمی اداروں میں ’جن جاتیہ گورو دیوس‘ کو شاندار طریقے سے منائے گی
آنے والی نسلوں کو تحریک دینے کے لیے تقریبات کا انعقاد قبائلی مجاہدین آزادی کی ملک کے لیے قربانیوں کا اعتراف ہے
15 نومبر برسا منڈا کا یوم پیدائش ہے، جنہیں ملک بھر میں قبائلی برادریاں بھگوان کے طور پر مانتی ہیں
تعلیم ، ہنرمندی کے فروغ اور انٹرپرینیورشپ کے مرکزی وزیر جناب دھرمیندر پردھان کی قیادت میں وزارت تعلیم ملک بھر کے اسکولوں، ہنر مندی اور اعلیٰ تعلیمی اداروں میں شاندار طریقے سے ’جنجاتیہ گورو دیوس‘ منائے گی۔
گزشتہ سال، حکومت نے 15 نومبر کو بہادر قبائلی مجاہدین آزادی کی یاد میں 'جنجاتیہ گورو دیوس' کے طور پر منانے کا اعلان کیا تھا۔ 15 نومبر برسا منڈا کا یوم پیدائش ہے جنہیں ملک بھر میں قبائلی برادریاں بھگوان کے طور پر مانتی ہیں۔ برسا منڈا ملک کے ایک مشہور آزادی پسند، سماجی مصلح اور قابل احترام قبائلی رہنما تھے، جنہوں نے برطانوی نوآبادیاتی حکومت کے استحصالی نظام کے خلاف بہادری سے لڑا، اور اپنی زندگی میں ایک افسانوی شخصیت بن گئے، جنہیں اکثر 'بھگوان' کہا جاتا ہے۔ انہوں نے قبائلیوں کو ’’الگولان‘‘ کی کال دیتے ہوئے قبائلی تحریک کو منظم کیا اور اس کی قیادت کی۔ انہوں نے قبائلیوں کو اپنی ثقافتی جڑوں کو سمجھنے اور اتحاد کا مشاہدہ کرنے کی ترغیب دی۔
قبائلی مجاہدین آزادی کی خدمات کی یاد میں، وزارت تعلیم اے آئی سی ٹی ای، یو جی سی ، مرکزی یونیورسٹیوں، نجی یونیورسٹیوں، دیگر ایچ ای آئی ، سی بی ایس ای، کے وی ایس، این وی ایس اور ہنر مندی کی تربیت دینے والے اداروں کے ساتھ مل کر ’جنجاتیہ گورو دیوس‘ منا رہی ہے۔ جنجاتیہ گورو دیوس کی ملک گیر تقریبات میں ملک بھر کے تعلیمی اداروں میں ’جدوجہد آزادی میں جنجاتیہ ہیرو کی شراکت‘ کے موضوع پر مباحثہ کامقابلہ، سماجی سرگرمیاں وغیرہ جیسے پروگراموں کی ایک بڑی تعداد دیکھنے کو ملے گی۔ ان تقریبات کے دوران بہادر قبائلی رہنماؤں جیسےبھگوان برسا منڈا اور دیگر کی خدمات کو اجاگر کیا جائے گا۔ اچھے کام کرنے والے طلباء کو بھی اعزاز سے نوازا جائے گا۔
یہ تقریبات آنے والی نسلوں کو تحریک دیں گی کہ وہ قبائلی مجاہدین آزادی کی ملک کے لیے ان کی قربانیوں کا اعتراف کریں، ان کی وراثت کو آگے لے جائیں اور قبائلی ثقافت، فن اور بیش بہا قبائلی ورثے کے تحفظ کے لیے آگے بڑھیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12256
(Visitor Counter : 82
سٹرک ٹرانسپورٹ اور شاہراہوں کی وزارت
فاسٹیگ کے استعمال میں بہت تیزی سے اضافہ ہورہا ہے
نئی دہلی۔31؍دسمبر۔اس سال 15دسمبر سے فاسٹیگ کے ذریعے الیکٹرانک ٹال کلیکشن پر عملدرآمد کے نتیجے میں فاسٹیگ کی فروخت میں خاطر خواہ اضافہ ہوا ہے۔ 1.15 کروڑ سے زیادہ فاسٹیگ پہلے ہی جاری کیے جاچکے ہیں اور اس کی یومیہ تعداد ایک لاکھ سے زیادہ ہے۔ فاسٹیگ کے ذریعے تمام قومی شاہراہوں پر ٹال پلازہ سے آپ بہت تیزی کے ساتھ اپنی گاڑی میں گزر سکتے ہیں۔ یہ سلسلہ شاہراہوں پر تیز رفتاری اور آسانی کے ساتھ ٹال ادا کرنے میں بہت کارآمد ثابت ہوا ہے اور صحیح معنی میں ڈیجیٹل انڈیا کی ایک علامت ہے۔
فیلڈ افسروں اور صدر دفتر کی سطح پر اس کام کا جائزہ لینے والوں کی مسلسل کوششوں سے جس کامقصد تمام متعلقہ مسائل کو حل کرنا ہے ، این ایچ اے آئی قومی شاہراہوں کے ٹال پلازہ پر فاسٹیگ کے ذریعے لین دین میں روزانہ ایک نیا سنگ میل قائم کررہا ہے۔ لین دین کی تعداد 30 لاکھ سے زیادہ ہونے کی وجہ سے الیکٹرانک ٹال کلیکشن کا یومیہ لین دین 52 کروڑ روپئے کے نشان سے آگے نکل گیا ہے۔
فاسٹیگ نے جس کا استعمال بہت آسان ہے، قومی شاہراہوں پر سے گزرنے والوں کے ذہنوں پر بہت اچھا اثر ڈالا ہے اور ٹال پلازہ پر ان کی پریشانیوں کو کم کرنے اور ٹریفک کی آمدورفت کو آسانی کے ساتھ یقینی بنانے میں ایک اہم رول ادا کیا ہے۔ فاسٹیگ کے ریچارج کو آسان بنانے کی خاطر بھارت سرکار نے حال ہی میں ریچارج کے دوسرے طریقوں میں بھیم یوپی آئی کو بھی شامل کیا ہے۔ اس سے یوپی آئی میں رجسٹرڈ کسی بھی بینک کے ذریعے فاسٹیگ کا ریچارج کرانا آسان ہوگیا ہے۔
فاسٹیگ پر عمل درآمد موٹر گاڑی والوں کو قومی شاہراہوں پر آمدورفت کو آسان بنانے کی جانب ایک قد م ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج ۔ ع ن
U-6092
(Visitor Counter : 79
سائنس اور ٹیکنالوجی کی وزارت
مطالعے سے ظاہر ہوتا ہے کہ کووڈ-19 وبا کے دوران ،گنگا کے پانی میں بھاری دھاتی آلودگی میں نمایاں کمی ہوئی
نئی دہلی، 08: فروری 2021: صنعتی گندے پانی کی نکاسی کو کم سے کم کرنے کی کوششیں چندماہ کی قلیل مدت میں ہی گنگا میں بھاری دھاتی آلودگی میں نمایاں کمی کا باعث ہوئی ہیں۔یہ بات کووڈ-19 وبا کے دوران کئے گئے ایک مطالعے سے سامنے آئی ہے۔
کووڈ-19 لاک ڈاؤن نے انڈین انسٹی ٹیوٹ آف ٹکنالوجی کانپور سے سائنسدانوں کی ایک ٹیم فراہم کی ، جو کہ دریاؤں کی آبی کیمسٹری لچک سے متعلق ممنوعہ بشریاتی سرگرمیوں کے اثر کا اندازہ کرنے کا ایک نایاب موقع تھا۔
انہوں نے دریائے گنگا کے یومیہ جیو کیمیاوی ریکارڈ کا تجزیہ کیا اور یہ بات ظاہر ہوئی کہ 15دن کے لازمی ملگ گیر لاک ڈاؤن کے دوران صنعتی گندے پانی کی نکاسی میں کمی کے باعث بھاری دھاتی اجزا میں کم سے کم 50فیصد کی کمی واقع ہوئی۔ا س کے برعکس زراعتی پانی کی نکاسی اور گھریلو سیوریج تقریباََ ویسے ہی رہے ، جن میں نائٹریٹ اور فا سفیٹ شامل ہیں۔اس کی وجہ یہ تھی کہ ملک گیر لاک ڈاؤ ن سے ان ذرائع پر کوئی اثر نہیں پڑا ۔
ہند –امریکہ سائنس اور ٹکنالوجی فورم  اس تحقیق میں مدد دے رہی ہے جو کہ حکومت ہند کے محکمہ سائنس اور ٹکنالوجی  اور امریکہ کے ڈیپارٹمنٹ آف اسٹیٹ کے تحت ایک باہمی تنظیم ہے۔اسے حال ہی میں ’’ ماحولیاتی سائنس اور ٹکنالوجی لیٹرس ‘‘ کے ذریعہ شائع کیا گیا ہے،جس میں بھاری مادوں کی تحلیل میں وسیع لچک دکھائی گئی ہے۔
یہ مطالعہ،جو کہ دنیا کے بڑے دریاؤں کی تحقیق کے متن کا اضافہ کرتا ہے ، اس کا عمیق مطالعہ کیا گیا ہے جس کا مقصد دریائی پانی کی کوالٹی اور معیار پر ماحولیاتی تبدیلی اور براہ راست انسانی مداخلتوں کے اثر کو بہتر طریقے پر سمجھنا ہے ۔اسے جریدے کے کور پیج پر جگہ ملی ہے۔
تصویر : تحقیقی کام کے دوران میدانی علاقے میں پانی کے بہاؤ کے مقامات کے فوٹو گرافس
پبلی کیشنز لنک : https://pubs.acs.org/doi/full/10.1021/acs.estlett.0c00982
مزید تفصیلات کے لئے اندرا ایس سین سے رابطہ کیا جاسکتا ہے
خوراک کی ڈبہ بندی کی صنعتوں کی وزارت
فوڈ پروسیسنگ سے متعلق قانون
خوراک کی صنعت سے متعلق تنوع کو کم کرنے اور مختلف قوانین کو مستحکم کرنے کے ساتھ ساتھ فوڈ سیفٹی اینڈ اسٹینڈرڈز اتھارٹی آف انڈیا  کے قیام کے لیے حکومت نے سال 2006 میں 'فوڈ سیفٹی اینڈ سٹینڈرڈز ایکٹ، 2006 نافذ کیا تھا۔ یہ ایکٹ انسانی استعمال کے لیے محفوظ اور صحت بخش خوراک کی دستیابی کو یقینی بنانے کے لیے خوراک کی اشیا اور ان کی تیاری، ذخیرہ کرنے، تقسیم کرنے، فروخت اور درآمد کرنے کے لیے سائنس پر مبنی معیارات مرتب کرتا ہے۔ اس ایکٹ نے خوراک میں ملاوٹ کی روک تھام ایکٹ، 1954 اور مختلف وزارتوں اور محکموں کے ذریعے منظم کیے گئے کھانے سے متعلق دیگر مختلف احکامات کو ایک مربوط قانون سازی کے فریم ورک میں ضم کر دیا۔
اس کے علاوہ، کاروبار کرنے میں آسانی کے ایک حصے کے طور پر، حکومت ہند نے ستمبر 2021 میں سرمایہ کاروں اور فوڈ پروسیسنگ انڈسٹری/ کاروباروں سمیت دیگر کاروباروں کے لیے ایک آن لائن پورٹل ”نیشنل سنگل ونڈو سسٹم “ شروع کیا ہے۔ یہ آن لائن سسٹم مرکزی اور ریاستی حکومتوں کے کئی محکموں سے منظوریوں اور اجازتوں کے لیے ایک ون اسٹاپ شاپ ہے۔
خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں یہ معلومات فراہم کی۔
صدر جمہوریہ کا سکریٹریٹ
سال2021 بیچ کے آئی اے ایس افسروں نے صدرجمہوریہ سے ملاقات کی
آئی اے ایس افسروں سے صدر جمہوریہ نے کہاکہ ہندوستان کو ایک شمولیت والا اور ترقی یافتہ ملک بنانا آپ کا اجتماعی مقصد ہے
سال2021 بیچ کے 182 آئی ا ے ایس افسروں کے ایک گروپ نے، جو اس وقت مختلف مرکزی وزارتوں اور محکموں میں اسسٹنٹ سکریٹریز کے طور پر تعینات ہیں، آج  راشٹرپتی بھون کلچرل سینٹر میں صدر جمہوریہ ہند، محترمہ دروپدی مرمو سے ملاقات کی۔
صدرجمہوریہ نے افسروں سے خطاب کرتے ہوئے کہا کہ اختیار، رول اور ذمہ داری کے لحاظ سے ان کی خدمات کسی بھی دوسری سروس سے الگ قسم کی ہے۔انہوں نے زور دے کر کہا کہ یہ ایک خدمت نہیں بلکہ ایک مشن ہے۔انہوں نے مزید کہا کہ یہ مشن ہندوستان اور اس کے عوام کو اچھی حکمرانی کے فریم ورک کے تحت آگے لے جانے کا ہے۔انہوں نے کہا کہ ملک اور اس کے لوگوں کی خدمت ہی ان کا کام ہے۔ ہندوستان کو ایک شمولیت والا اور ترقی یافتہ ملک بنانا ان کا اجتماعی مقصد ہے۔وہ ساتھی نوجوان شہریوں کو مختلف شعبوں میں اپنی صلاحیتوں کا ادراک کرنے کے قابل بنا کر بہت بڑا رول اداکرسکتے ہیں۔ ان کے پاس 2047 کے ترقی یافتہ ہندوستان کی تعمیر میں تعاون کرنے کا بہترین موقع ہے۔وہ اپنے عزم اور تخلیقی صلاحیت کے ذریعہ ہمارے ملک کی کایا پلٹ کرنے میں موثر تبدیلی لانے والے ایجنٹ بن سکتے ہیں۔
صدرجمہوریہ نے کہا کہ جس ہمدرد سول سرونٹ کا دل غریبوں اور پسماندہ افراد کے لیے دھڑکتا ہے وہی حقیقی معنوں میں سول سرونٹ ہے جو محض ایک کیریئر کی فکر کرنے والے بیوروکریٹ سے بالکل الگ ہوتاہے۔معاشرے کے پسماندہ طبقوں کے لوگوں کی ترقی سول سرونٹ کے لیے اعتقاد کا حصہ ہونا چاہیے۔انہوں نے ان سے اپیل کی کہ وہ ’فائل سےفیلڈتک ‘اور ’فیلڈسے فائل تک‘ کے درمیان تعلق کو سمجھنے کی کوشش کریں۔انہوں نے کہا کہ عوام پر مرکوز مستعدی اور حساسیت سے وہ فائلوں کے معاملے میں کہیں زیادہ بامعنی انداز میں کام کرسکیں گے۔
صدرجمہوریہ کی تقریر دیکھنے کے لیے یہاں کلک کریں-
شہری ہوابازی کی وزارت
شہری ہوا بازی کی وزارت اور حکومت ہماچل پردیش نے منڈی میں ناگچل ہوائی اڈے کی ترقی کے لیے مفاہمت نامے پر دستخط کیے
زمین کو چھوڑ کر پروجیکٹ کی لاگت تقریباً 900 کروڑ روپے ہے
شہری ہوا بازی کی وزارت اور حکومت ہماچل پردیش نے آج ہماچل پردیش کے منڈی ضلع کے ناگچل میں گرین فیلڈ ہوائی اڈے کی ترقی کے لیے مفاہمت کے اقرار نامے پر دستخط کیے ہیں۔
مفاہمت نامے پر دستخط کئے جانے کی اس تقریب میں شہری ہوابازی کے وزیر جناب جیوترآدتیہ ایم سندھیا اور ہماچل پردیش کے وزیر اعلیٰ جناب جئے رام ٹھاکر کے ساتھ ایئرپورٹس اتھارٹی اف انڈیا، وزارت شہری ہوابازی اور حکومت ہماچل پردیش کے سینئر افسران بشمول جناب راجیو بنسل، سکریٹری، وزارت شہری ہوابازی، جناب سنجیو کمار، چیئرمین، ایئرپورٹس اتھارٹی اف انڈیا، محترمہ روبینہ علی، جوائنٹ سکریٹری، وزارت شہری ہوابازی، جناب رام سبھاگ سنگھ، چیف سکریٹری، حکومت ہماچل پردیش، جناب دیوش کمار، پرنسپل سکریٹری، سیاحت اور شہری ہوا بازی کی وزارت، حکومت ہماچل پردیش، جناب دنیش گلیریا، اے ٹی ڈی او، حکومت ماچل پردیش جناب اے کے پاٹھک، رکن ، ایئرپورٹس اتھارٹی اف انڈیا، جناب کے ونائک راؤ، رکن ، جناب ایم سریش، رکن ، ایئرپورٹس اتھارٹی اف انڈیا اور محترمہ وی ودھیا، ای ڈی  نے شرکت کی۔
ناگچل، منڈی میں نیا گرین فیلڈ ہوائی اڈہ، شہری ہوابازی کی وزارت کی گرین فیلڈ ہوائی اڈہ پالیسی کے تحت تیار کیا جا رہا ہے اور ریاستی حکومت ہماچل پردیش اور ائیرپورٹس اتھارٹی آف انڈیا کے درمیان ایک مشترکہ ملکیت کی کمپنی تشکیل دی گئی ہے۔ ہوائی اڈے کے لیے زمین کی متوقع ضرورت 515 ایکڑ لگ بھگ ہے اور زمین کی قیمت کو چھوڑ کر اس پروجیکٹ پر تقریباً 900 کروڑ روپے لاگت کا تخمینہ لگایا گیا ہے۔
اس موقع پر بات کرتے ہوئے جناب جیوترآدتیہ ایم سندھیا نے کہا کہ ‘‘ہم ہماچل پردیش کے لوگوں کو آخری میل تک فضائی رابطہ فراہم کرنے کے لیے پرعزم ہیں۔ اس مقصد کو ذہن میں رکھتے ہوئے ہم نئے ہوابازی کے بنیادی ڈھانچے کو تیار کر رہے ہیں اور ساتھ ہی ہماچل پردیش میں موجودہ سہولیات کو اپ گریڈ کر رہے ہیں، چاہے وہ منڈی میں نئے گرین فیلڈ ہوائی اڈے کی ترقی ہو یا موجودہ ہوائی اڈوں پر رن وے کی توسیع کے لیے اضافی زمین کا حصول ہو۔ اس کے ساتھ ہم شہری ہوابازی کو خطے کے لیے اقتصادی ترقی کے محرک کے طور پر ترقی دینے کے لیے پرعزم ہیں۔’’
ہماچل پردیش میں 3 ہوائی اڈے یعنی شملہ، کولو اور کانگڑا اور 5 ہیلی پورٹ ہیں یعنی کنگنیدھر، شملہ، رام پور، بدی، اور ایس اے ایس ای  جو کہ ترقی یافتہ یا تیار ہو رہے ہیں۔ تیار ہونے کے بعد یہ ریاست کی سیاحت کی صنعت کو ایک بار زبردست فروغ دیں گے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 121
زراعت اور کاشتکاروں کی فلاح و بہبود کی وزارت
زراعت کے مرکزی وزیر جناب نریندر سنگھ تومر نے دیر پا زراعت سے متعلق اجلاس اور ایوارڈس کی تقریب سے خطاب کیا
حکومت ،زراعت کے شعبے سے جُڑنے کے لئے نوجوانوں کی حوصلہ افزائی کررہی ہے: جناب تومر
زراعت اور کسانوں کی فلاح وبہبودکے مرکزی وزیر جناب نریندر سنگھ تومر نے کہا ہے کہ آج تعلیم یافتہ نوجوان زرعی شعبے کی طرف راغب ہورہے ہیں اور حکومت زرعی شعبے سے جڑنے کے لئے مختلف اسکیموں اور پروگراموں کے ذریعہ ان کی مسلسل حوصلہ افزائی کررہی ہے۔جناب تومر نے یہ بات آج نئی دلی میں فکی کے زیر اہتمام دوسرے دیر پا زراعت سے متعلق اجلاس اور ایوارڈ س کی تقریب میں مہمان خصوصی کے طورپر کہی ۔
ہندوستانی زراعت کے شعبے میں ایک جامع نظریہ اپنانے پر زور دیتے ہوئے جناب تومر نے کہا کہ زرعی شعبے میں ایک متوازن – جامع نقطہ نظر اپنانے کی ضرورت ہے، جس سے زرعی ترقی کو مزید رفتار ملے گی۔جناب تومر نے مزید کہا کہ زراعت کے شعبے میں صرف چند فصلوں پرتوجہ دینے کی بجائے ہمیں پیداوار اور پیداواریت کو بڑھانے سمیت تمام فصلوں کے لئے ایک متنوع وژن کو اپنانا چاہئے۔ جناب تومر نے کہا کہ زراعت ہمیشہ ہمارے ملک کی ترجیح رہی ہے اور ہم ہندوستانی اس شعبے میں کافی مہارت رکھتے ہیں ۔زراعت ،خوراک کے تحفظ کے لئے ضروری ہے لیکن موجودہ سیاسی منظرنامے میں پڑوسی ،دوست اور ضرورتمند ممالک کو بھی ہماری مدد کی ضرورت ہے، جس کے لئے ہمارا زرعی شعبہ بھی اہم ہے ۔
ہندوستانی روایت میں باجرہ  کی اہمیت کی وضاحت کرتے ہوئے جناب تومر نے کہا کہ باجرہ کی مانگ اور کھپت عالمی سطح پر بڑھ رہی ہے ۔ وزیراعظم جناب نریندر مودی کی قیادت میں ہندوستان کی پہل پر اقوام متحدہ نے 2023سے باجرہ کا بین الاقوامی سال منانے کا اعلان کیا ہے،جس کے لئے حکومت کی جانب سے تیاریاں کی جارہی ہیں۔وزیراعظم جناب نریندر مودی چاہتے ہیں کہ غذائیت سے بھرپوراناج کو کھانے کی تھالی میں دوبارہ وہی عزت ملے جو پہلے ملتی تھی۔
جناب تومر نے کہا کہ جناب مودی کے وزیر اعظم بننے کے بعد ملک کے زرعی شعبے میں الگ جوش وخروش پیدا ہوا ہے ۔ انہوں نے کہا کہ ملک میں تقریباََ 86 فیصد چھوٹے کسان ہیں ، جن کی حوصلہ افزائی کے لئے مرکزی حکومت نے 6865 کروڑروپے خرچ کرنے کے ساتھ 10000 نئے ایف پی اوز کے قیام کے لئے ایک اسکیم لانے سمیت متعد د ٹھوس اقدامات کئے ہیں۔ مرکزی حکومت رعایتی سودی شرح پر چھوٹے کسانوں کو قلیل مدتی قرض فراہم کررہی ہے ،جس کی حد بڑھ کر اب 18 لاکھ کروڑروپے ہوگئی ہے۔مرکزی حکومت ملک بھر میں زرعی بنیادی ڈھانچے میں فرق کو ختم کرنے پر توجہ بھی مرکوز کررہی ہے۔اس کے لئے حکومت نے ایک لاکھ کروڑروپے کا فنڈ مہیا کرایا ہے۔اس کے علاوہ زرعی بنیادی ڈھانچے کا فنڈ قائم کیا گیا ہے جبکہ مویشی پروری اور ماہی پروری سمیت زراعت سے متعلق شعبوں میں بہتری کے لئے متعدد ٹھوس اقدامات کئے گئے ہیں۔ زراعت کے شعبے میں ٹکنالوجی کی اہمیت کو اجاگر کرتے ہوئے انہوں نے کہاکہ حکومت نے زراعت میں ڈرونز کے استعمال کی اجازت دی ہے جبکہ زراعت کے شعبے میں ماحولیاتی تبدیلی کے اثرات کو کم کرنے کے لئے قدرتی اور نامیاتی کاشت پر زور دینے کے ساتھ ساتھ چھوٹے پیمانےکی آبپاشی کو بھی وسعت دی جارہی ہے۔
اس موقع پر زراعت کی وزارت کے جوائنٹ سکریٹری جناب پروین سموئل سمیت فکی اور یس بینک کے متعدد افسران اور کاروباری اداروں کے عہدے داران بھی موجود تھے۔
کوئلے کی وزارت
کوئلے کی موثر ٹرانسپورٹیشن
نئی دہلی،31 دسمبر / آج راجیہ سبھا میں پوچھے گئے ایک سوال کے تحریری جواب میں بتایا گیا کہ کوئلے کی جلد نکاسی کو یقینی بنانے کے لئے کوئلہ کمپنیوں ، میں مختلف لوڈنگ پوائنٹس پر جہاں کسی بھی کوئلہ کان سے کوئلہ کی لوڈنگ ایک ملین ٹنسے زیادہ ہے، اس کام کی اہلیت اور اثر پذیری کو بڑھانے زیر غور رکھتے ہوئے لوڈنگ وقت کو کم کرنے اور ڈسپیچکی صلاحیت میں اضافہ کرنے کے لئے ریپڈ لوڈنگ سسٹم کو متعارف کرایا جا رہا ہے۔
بجلی کی وزارت نے یہ فیصلہ کیا ہے کہ پٹ ہیڈ سے 20 کلو میٹر کے دائر ے میں واقع تمام پاور پلانٹس میں آئندہ دو برس کے اندر ایلیوٹیڈ کلو ز ڈبیلٹ کنویبرس کی تعمیر کی جائےگی۔ اس کے علاوہ یہ بھی فیصلہ لیا گیا ہے کہ پٹ ہیڈ سے 20 سے 40 کلو میٹر کے دائرے میں واقع پاور پلانٹس میں 3سال کے اندر ایم جی آر نظام قائم کیا جانا چاہئے اور پٹ ہیڈ سے 100-40 کلو میٹر کے دائرے میں واقع پلانٹس کو زیر غور رکھتے ہوئے سرمائے کی بنیاد پر ایم جی آر نظام قائم کئے جانے چاہئیں۔
20کلو میٹر کے دائرے کے اندر واقع پاور پلانٹس کو ایلیوٹیڈ کلوز ڈبیلٹ کنویئر کے ذریعے کوئلے کی سپلائی کا فیصلہ ریلوے ریک کو دور کے علاقوں میں موثر اور اہل طریقے سے کوئلے کی سپلائی کے لئے آزاد رکھنے کی غرض سے کیا گیا ہے۔
عام طور پر ، سی آئی ایل سے کوئلے کی سپلائی صارف تک سڑک یا ریل یا دونوں کے اشتراک کے ذریعہ کی جاتی ہے۔ کان سے کوئلے کی جلد نکاسی کے لئے سی آئی ایل کی 19کانوں میں رپیڈ لوڈنگ سسٹم کے ساتھ کول ہینڈلنگ پلانٹسہیں۔ ضرورت کے مطابق سی ایچ پی اور ایس آئی ایل او کی تعمیر مزید 9 کانوں میں زیر عمل ہیں۔ بیلٹ پائپ کنویئرس جیسی جدید تکنیک کے نفاذ کے لئے سی آئی ایل نے ریاست اڈیشہ میں ایم سی ایل کی 2 کانوں میں اپنے کول یارڈ سے زیر تعمیر سی ایچ پی اور ایس آئی ایل او تک کوئلہ کی ٹرانپورٹیشن کے لئے اس کی تعمیر کی پہل کی ہے۔
کوئلے کے موثر ٹرانسپورٹ کے لئے کوئلہ کمپنیوں نے درج ذیل اقدامات اٹھائے ہیں۔
- ان –پٹ کرشنگ سی ایچ پی کے قیام کا منصوبہ ہے۔
- ذریعہ ریل ، سٹرک ٹرانسپورٹ کے مقابلے میں زیادہ سستا ، محفوظ اور زیادہ ماحل دوست ہے۔ کوئلہ کمپنیاں جہاں تک ممکن ہو سکے سڑک ٹرانسپورٹ کو ریل ٹرانسپورٹ میں تبدیل کرنے کے لئے اقدام اٹھا رہی ہیں۔
- نزدیکی تھرمل پاور پلانٹس کو کوئلے کی آنے والی نزدیکی کانوں سے براہ راست سپلائی کے لئے بیلٹ کنویئر سسٹم تعمیر کئے جانے کا منصوبہ ہے۔
سی آئی ایل اور ایس سی سی ایل میں سال 19-2018 ٹرانسپورٹ اور لوڈنگ نظام میں ترقی کی وجہ سے گذشتہ سال 18-2017 کی اسی مدت کے دوران 277.5 ریک روزانہ اوسط لوڈنگ کے مقابلے میں اس سال 303.6 ریک روزانہ اوسط لوڈنگ سے کوئلے کی لوڈنگ میں 94 فیصد کا اضافہ ہوا ہے۔
وزارت اطلاعات ونشریات
این ایف اے آئی نے 1930 کی دہائی کے اواخر سے 1950 کے وسط تک کے ابتدائی تیلگو سنیما کے 450 سے زیادہ گلاس سلائیڈس کے نایاب خزانے کی حصولیابی کی ہے
گلاس سلائیڈس، بھارتی سنیما کی وراثت کے نہایت پُراثر اور دل پذیر ریکارڈس ہیں:ڈائریکٹر این ایف اے آئی
نئی دہلی،30؍ جولائی : نیشنل فلم آرکائیوز آف انڈیا این ایف اے آئی نے ایک بڑی حصولیابی کرتے ہوئے، اپنے ذخیرہ میں فلموں کے 450 سے زیادہ گلاس سلائیڈس کا اضافہ کیا ہے۔ یہ گلاس سلائیڈس ابتدائی سنیما کے جائزہ سے متعلق تجزیہ کا ایک اہم حصہ ہیں۔ یہ سلائیڈس، مربع شکل کے 2 پتلے گلاسوں کے درمیان فلم کے ایک پوزیٹو کو دبا کر بنائے گئے ہیں اور ان سلائیڈس کا استعمال تھیٹرس میں فلم شروع ہونے سے پہلے یا انٹرویل کے دوران، نئی فلموں کے اعلان کرنے کے لئے کیا جاتا تھا۔
این ایف اے آئی کے ڈائریکٹر جناب پرکاش مگ ڈم نے کہا کہ گلاس سلائیڈس بھارتی سنیما کی وراثت کے نفیس ولطیف ریکارڈ ہیں اور ہمیں انہیں اپنے آرکائیوز کے خزانے میں محفوظ کرکے بہت خوشی ہو رہی ہے۔ بہت تیزی سے تبدیل ہوتی ٹیکنالوجیز کے پیش نظر ، اتنی بڑی تعداد میں ان گلاس سلائیڈس کی حصول یابی ایک نایاب اور اہم دریافت ہے۔ میں تمام فلم شائقین سے اپیل کرتا ہوں کہ وہ آگے آئیں اور فلموں کے فوٹیج یا ٹکڑے، فوٹو گرافس، پوسٹرس، لابی کارڈس اور اسی قسم کی دیگر چیزیں اور اشیاء جمع کرائیں تاکھ انہیں محفوظ رکھا جاسکے۔
گلاس سلائیڈ کو تیار کرنے کے لئے استعمال کئے جانے والے فلم پوزیٹوز، اخبارات اور رسائل کے لئے فلم پوسٹر یا تشہیری مواد کی مختصر شکل تھے۔ یہ گلاس سلائیڈس، 1930 کی دہائی کے اواخر سے 1950 کی دہائی کے وسط تک کے ابتدائی تیلگو سنیما کی باتصویر تاریخ کی علامت ہیں اور بھارت کی بولتی فلموں کی ابتدائی دہائیوں کے دوران تیلگو فلموں کے سنجیدہ انداز کا پتہ لگانے والی خوبصورت منظر کشی کی خصوصی نمائش کرتے ہیں۔
گلاس سلائیڈس کے اس مجموعہ کی اہمیت کو نمایاں کرتے ہوئے ، این ایف اے آئی میں دستاویزات سے متعلق انچارج محترمہ آرتی کارخانیس نے کہا : ’’یہ گلاس سلائیڈس تیلگو فلم صنعت کے ابتدائی برسوں میں تشہیری منظر نامہ کا ایک طائرانہ خدو خال اور منظر پیش کرتے ہیں۔ ان سلائیڈس کی فلموں پر تحقیق کرنے والوں کے لئے بہت زیادہ اہمیت ہے اور ہم جلد ہی انہیں ڈیجٹائز بنائیں گے۔
اس حصول یابی میں بہت سی اہم فلموں کے گلاس سلائیڈس شامل ہیں ، جن میں وی وی راؤ کی بیواؤں کی شادی کے بارے میں رجحان ساز سماجی ڈرامہ ’’ملّی پیلّی‘‘ ، بی این ریڈی کی ’’وندے ماترم‘‘ ، جھگڑالو اور ڈینگ مارنے سے متعلق مقبطل ہٹ فلم ’’کیلو گُرّم‘‘ ، این ٹی راما راؤ کی اداکاری سے سجی ایک اور ہٹ فلم ’’داسی‘‘  ، شرت چندر چٹّو پادھیائے کے کلاسک ناول دیوداس پر مبنی ویدانتم راگھو وہیّا کی ’’ دیواداسو‘‘  جس میں اکّی نینی ناگیشور راؤ ، ساوتری اور للتا نے مرکزی کردار ادا کئے ہیں اور ان کے علاوہ مزید کئی فلمیں شامل ہیں۔ یہ تمام گلاس سلائیڈس بلیک اینڈ وہائٹ شکل میں ہیں اور ان میں 1939 سے 1955 تک کی 70 تیلگو فلموں کا احاطہ کیا گیا ہے۔
گزشتہ برس بھی این ایف اے آئی نے لگ بھگ 400 گلاس سلائیڈس حاصل کئے تھے۔ سردست این ایف اے آئی کے ذخیرے میں ہندی، گجراتی اور تیلگو فلموں کے اسی طرح کے دو ہزار سے زیادہ گلاس سلائیڈس ہیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-7232
(Visitor Counter : 236